2.pielikums

iepirkuma nolikumam ar

identifikācijas Nr. **SNP 2019/­­­­­­­­­05/AK**

**TEHNISKĀ SPECIFIKĀCIJA**

1. Darbi veicami saskaņā ar SIA “Arhitekta L.Šmita darbnīca” izstrādāto būvprojektu un 2017.gada 14. martā Siguldas novada Būvvaldes izsniegto Būvatļauju Nr.BIS-BV-4.1-2017-1180 un šo tehnisko specifikāciju, ievērojot attiecīgos Latvijas Republikas spēkā esošos normatīvos aktus un noteikumus, kā arī būvprojekta korekcijas.
2. Pretendentam jābūt nepieciešamajām atļaujām un pieredzei Valsts kultūras pieminekļu vai tiem pielīdzināmu objektu restaurēšanas darbos. (saskaņā ar nolikuma prasībām).
3. Būvdarbus paredzēts veikt teritorijā ar intensīvu apmeklētāju plūsmu. Teritorijā jāveic maksimāli drošības pasākumi.
4. Izpildīto darbu un pielietoto materiālu kvalitāte, darbu apjomi:
   1. Par pielietoto materiālu, izpildīto darbu kvalitāti atbild Pretendents. Pretendentam jānodrošina savlaicīga nepieciešamo uzmērījumu un paraugu pārbaužu izpilde. Rezultāti iesniedzami Pasūtītājam un nepieciešamības gadījumā tie jāsaskaņo ar attiecīgām institūcijām un ekspluatācijas dienestiem.
   2. Pasūtītājs, būvuzraugs un autoruzraugs strīdus gadījumos var veikt veikto darbu vai izmantoto materiālu un tehnisko risinājumu ārkārtas pārbaudi un testēšanu, kuru izmaksas sedz Pretendents. Darbu kavējumi, kas radušies uz pārbaudes brīdi apturēto darbu rezultātā, netiks uzskatīti par iemeslu darbu veikšanas termiņa pagarināšanai.
   3. Visi ražotāja dokumenti - kvalitātes sertifikāti, pārbaudes lapas, atbilstības deklarācijas un izziņas u.c. dokumenti, kas apliecina, ka materiāls ir jauns un ticis pārbaudīts atbilstoši vispārējiem standartiem un atbilst tiem, Izpildītājam pēc būvuzrauga pieprasījuma nekavējoties ir jāuzrāda objektā.
   4. Līdzvērtīgu būvniecības materiālu pielietošana, ja tas nav paredzēts nolikumā vai būvprojektā citādāk, ir jāsaskaņo ar Projekta autoru, būvuzraugu un Pasūtītāju.
   5. Ja iepirkuma procedūras dokumentos ir norādīta konkrēta ražotāja produkcija, pretendents drīkst piedāvāt tās ekvivalentu. Ja pretendents piedāvā ekvivalentu produkciju, tad pretendents tāmēs pievieno informāciju par ekvivalenta ražotāju un marku un pievieno piedāvājumam dokumentus, kas sniedz pietiekamu informāciju par piedāvāto produktu. Informācijā obligāti ir jānorāda, kurām tāmes pozīcijām tiek piedāvāts katrs ekvivalents. Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem pierāda, ka piedāvājums ir ekvivalents un apmierina pasūtītāja prasības, kas izteiktas tehniskajās specifikācijas un darba apjomos.
   6. Pretendentam piedāvājumā jāievērtē un darbu gaitā jāievēro Siguldas pilsētai un objekta novietojumam specifiskie sabiedriskie, dabas, kultūras un citi apstākļi un nosacījumi atbilstoši Siguldas novada pašvaldības saistošajiem noteikumiem.
   7. Pasūtītājam ir tiesības pieprasīt, un Pretendentam ir jānodrošina darbu veikšana objektā atbilstoši labas būvniecības praksei.
   8. Pretendents pirms darbu uzsākšanas precizē un saskaņo ar Pasūtītāju un būvuzraugu Darbu organizācijas projektu (DOP) ar:
      1. pagaidu ēkām, būvēm, noliktavām;
      2. mašīnu mehānismu, tai skaita celtņu vietas, celšanas, krautņu zonām;
      3. stacionāro būvmašīnu un iekārtu novietojumu;
      4. ceļiem transportam un personālam;
      5. pagaidu tīkliem (elektrība, telefons, ūdens u.c.)
   9. Gadalaiku un temperatūras maiņas būvniecības laikā, kā arī nepieciešamā apsilde ir jāievērtē vienību cenās. Papildus izmaksas netiek atzītas.
   10. Vienības cenās jāievērtē un Pretendentam ir jāveic:
       1. darbu uzmērījumi;
       2. būvmateriālu un to daļu piegāde būvlaukuma robežās no materiālu novietnes vietas līdz iebūves vietai;
       3. nepieciešamās darbības virsūdeņu novadīšanai;
       4. darba procesā Pretendentam uz sava rēķina jāveic pasākumi, kas nepieļauj ēku, telpu un teritorijas applūšanu, izmantojot ūdensnecaurlaidīgus pagaidu nosedzošos materiālus;
       5. būvgružus un atkritumus atļauts uzglabāt un izvest tikai speciālos konteineros, kuri nepieļauj apkārtējās vides piesārņošanu. Konteinerus Pasūtītāja teritorijā novietot tikai darbu veikšanas projektā noradītajās vietās un izvest pēc nepieciešamības;
       6. iestāžu saskaņojumu un atļauju saņemšana;
       7. piebraucamo ceļu tiešā būvlaukuma tuvumā tīrīšana pēc nepieciešamības, bet ne retāk kā reizi nedēļā;
       8. darba aizsardzības pasākumu, norobežojumu un uzrakstu u.c. izveidošana un uzturēšana darba kartībā;
       9. būvlaukuma pārorganizēšana būvniecības laikā, ja to prasa būvdarbu tehnoloģija;
       10. iespējamo pagaidu ceļa zīmju, apbraukšanas plānu uzstādīšana, uzturēšana un demontāža;
       11. būvlaukuma uzrakstu, ar atbildīgo darbu vadītāju tālruņu numuriem un citu prasīto informāciju, izgatavošana un uzstādīšana;
       12. ja nepieciešams šķēršļu (vadu, kabeļu, kanālu, cauruļvadu un drenu) demontāža;
       13. informācijas savākšanu par blakus gruntsgabalos esošajām pazemes un virszemes komunikācijām;
       14. būves žoga pārvietošana būves laikā;
       15. būvlaukuma un materiālu novietnes apgaismojums un apsardze.
5. Darbu izpilde.
   1. Būvniecības laikā nodrošināt transporta un gājēju kustību. Ierīkot gājējiem laipas, darba zonas norobežot ar aizsargbarjerām, bīstamās darba zonas tumšajā diennakts laikā izgaismot.
   2. Objektu aprīkot ar nepieciešamajām pagaidu ceļazīmēm, norādēm, tās demontējot pēc darbu pabeigšanas.
   3. Objektā pastāvīgi nodrošināt kārtību un tīrību. Pēc pirmā aizrādījuma 4 stundu laikā jālikvidē pārkāpumi un trūkumi.
   4. Pēc būvdarbu pabeigšanas būvobjektam pieguļošo teritoriju (ielas, laukumus, zaļās zonas u.c.), kas tika izmantota darbu vajadzībām, atjaunot sākotnējā vai labākā stāvoklī.
   5. Visiem materiāliem, iekārtām un mehānismiem, kas atrodas vai strādā objektā, ir jābūt Latvijas Republikas normatīvajos aktos paredzētiem sertifikātiem un atļaujām.
   6. Aizliegts smilts vai grunts masu ar transporta riteņiem iznest uz blakus pieguļošajām ielām un ietvēm. Jāveic pastāvīga darbu gaitā piegružoto ielu un ietvju tīrīšana. Pārkāpumu gadījumā var tikt piemērots administratīvais sods.
   7. Pretendents ir atbildīgs par objekta būvniecības/demontāžas gaitā atgūto materiālu saglabāšanu un, ja Pasūtītājs pieprasa, to nodošanu Pasūtītāja rīcībā tā norādītājā vietā Siguldas novada robežās.
   8. Liekās grunts izbērtuves vieta ir jāsaskaņo ar Pasūtītāju.
   9. Paredzēt nepieciešamo aizsardzību pret bojājumiem citiem darbu zonā esošiem komunikāciju un infrastruktūras objektiem.
   10. Objekta apsardze un materiālu saglabāšana ir Pretendenta pienākums.
   11. Nepamatoti darba pārtraukumi tiek pielīdzināti līguma darbu termiņu kavējumiem. Pretendenta pienākums ir pamatot katru dīkstāves dienu.
   12. Nodrošināt Siguldas pašvaldības darbinieku piekļuvi darba telpām darbu veikšanas zonā.
   13. Darbu veikšanu ārpus vispārpieņemtā darba laika no plkst.8.00 līdz 18.00 t.sk. brīvdienās un svētku dienās atsevišķi jāsaskaņo ar Siguldas novada pašvaldības Īpašumu un vides pārvaldības nodaļu.
   14. Pretendents neparedzēto darbu apjomu pierādīšanai nevar atsaukties uz nepilnīgu projektu vai nepietiekošām tehniskām specifikācijām.
   15. Piedāvājumā ir jāiekļauj visi darbi (t.sk. izdevumi atļaujām un licencēm), materiāli, palīgmateriāli un mehānismi, kas nepieciešami darbu nodrošināšanai, lai veiktu tehniskā projektā noteikto darbu apjomus pilnā apmērā. Pretendentam ir jāievērtē visi darbi, kas nepieciešami, tai skaitā, elektrības, ūdens patēriņš un citi izdevumi Darbu veikšanai.
   16. Ja Pasūtītāja piedāvātais gruntsgabals ir par mazu, lai Pretendents varētu uz tā izvietot pagaidu būves un laukumus, tad Pretendentam uz sava rēķina jāīrē viņam nepieciešamā teritorija.
   17. Būvtāfeli uzstāda un izgatavo Pretendents, iepriekš saskaņojot vizuālo izskatu ar Pasūtītāju.
   18. Detalizētu „Darbu veikšanas kalendāro grafiku” pa posmiem Pretendents iesniedz kopā ar piedāvājumu.
   19. Pretendentam jānodrošina Darbu gaitas ikmēneša dokumentēšana ar fotogrāfijām. Ik mēnesi Pasūtītāja īpašumā jānodod fotogrāfiju komplekts 1 CD formātā ar fotogrāfijām.
   20. Pretendentam nav atļauts izmantot objektu vai jebkuru atsevišķu Darbu veikšanas teritoriju reklāmas zīmju uzstādīšanas nolūkos bez Pasūtītāja rakstiskas piekrišanas. Pasūtītājam ir visas tiesības pieprasīt pārvietot citā vietā jebkuru zīmi, uzrakstus vai reklāmu. Pretendentam jānodrošina, ka visi uzraksti un reklāmas tiek noņemtas līdz tam laikam, kad Objekts tiek nodots ekspluatācijā.
   21. Pretendents ir atbildīgs par darba aizsardzības pasākumu ievērošanu objektā.
   22. Pretendents veic nepieciešamos aprēķinus, kas pierādītu būvlaukuma sagatavošanas darbu veikšanas drošību. Jo īpaši - ierakumi un tranšejas transporta ceļu tuvumā u.c.
   23. Sagatavošanās darbi ietver visus darbus, kuri ietverti Būvprojektā un ir nepieciešami Objekta Darbu nodrošināšanai. Ja arī kāds darbs nav īpaši uzsvērts, tad Pretendentam ir jāievērtē visi darbi, kas vajadzīgi būvlaukuma funkcionēšanai. Ar sagatavošanās darbiem ir jāsaprot arī laika posmu pirms jebkuru atsevišķu darbu uzsākšanas, ne tikai pirmās nedēļas pēc līguma noslēgšanas līdz būvniecības procesa uzsākšanai.
   24. Ja kādam mezglam nepieciešama papildus projekta detalizācija, tā ir jāveic par Pretendenta līdzekļiem. Īpaši tas attiecas uz materiāliem, mezgliem, risinājumiem, kuri projektā nav specificēti. Visi šie materiāli, mezgli un risinājumi ir iepriekš jāsaskaņo ar Pasūtītāju, autoruzraugu un būvuzraugu termiņos, kas ir minēti līgumā, darbu veikšanas projektā un Pretendenta iesniegtajā „Darbu veikšanas kalendārajā grafikā”. Ja Pretendents neveic saskaņošanu un veic darbus pirms ir pieņemts attiecīgs lēmums, Pretendents piekrīt, ka Pasūtītājs var prasīt veikt šo darbus vēlreiz, turklāt, papildus izpildes laika termiņš netiek pagarināts, un papildus izmaksas netiek atzītas.
6. Prasības darba veicējam.
   1. Darba aizsardzības (DA) dokumentācija, kas Darbuzņēmējam jāiesniedz galvenajam būvdarbu veicējam pirms darbu uzsākšanas būvobjektā:
      1. Nodarbināto saraksts*(atbilstoši MK Not. Nr.92.p.28.1 (būvobjektā tiek ielaisti tikai tie nodarbinātie, kas norādīti minētajā sarakstā un kam ir nodarbinātā apliecība).*
      2. Rīkojums par atbildīgo personu norīkošanu darbam būvobjektā*(pienākumu un atbildības sadalījums saskaņā ar Darba aizsardzības likumā noteikto)*:
         1. atbildīgais būvdarbu vadītājs un persona, kas viņu aizvieto;
         2. atbildīgais par darba drošību, vides aizsardzību, ugunsdrošību, elektrodrošību;
         3. darba aizsardzības speciālists, kas veiks darba vides iekšējo uzraudzību būvobjektā;
         4. atbildīgais speciālists par kravas celtņa un/vai cilvēku celšanai paredzētā pacēlāja drošu lietošanu;
         5. atbildīgais speciālists par sastatnēm*;* *(Sertifikāts par sastatņu atbilstību slodzei, Sastatņu lietošanas instrukcija/montāžas plāns);*
         6. atbildīgais speciālists par darba aprīkojuma, kas paredzēts smagumu celšanai un ceļu būves tehnikas tehniskā stāvokļa pārbaudi pirms darbu uzsākšanas objektā;
      3. Darba aizsardzības speciālista, *kas norīkots veikt darba vides iekšējo uzraudzību būvobjektā* sertifikāta KOPIJA *(02.10.2007. MK not. Nr.660.; 08.02.2005.MK Not. Nr.99).*
      4. Atbildīgo personu saraksts ar tālruņa numuriem un e – pasta adresēm.
      5. Instruktāžas žurnāla KOPIJA ar pēdējiem ierakstiem par veikto instruktāžu DA un Ugunsdrošībā *(10.08.2010. MK not. Nr.749. un 19.04.2016.MK not. Nr.238).*
      6. DA un Ugunsdrošības instrukciju sarakstu KOPIJAS *un instrukcijas, kuras izmantotas nodarbināto apmācībai DA un Ugunsdrošības jomā (10.08.2010. MK not. Nr.749).*
      7. Apliecību, sertifikātu KOPIJAS:
         1. Par apmācību pirmās palīdzības sniegšanā *(03.08.2010. MK not. Nr.713.);*
         2. Atbildīgais par ugunsdrošību Apliecība par profesionālās pilnveides izglītību „Ugunsdrošība un aizsardzība” *(19.04.2016.MK not. Nr.238.);*
         3. Iekārtu un mašīnu vadītāju – Kravas automašīnu, Traktortehnikas, Ekskavatora, Buldozera, Pāļu urbēja u.c. Ceļu būves tehnikas vadītāji *(09.12.2002. MK not. Nr.526);*
         4. Elektrotehniskais personāls darbam elektroietaisēs līdz 1000V *(MK not. Nr.1041.);*
         5. Atbildīgais speciālists - kravas celtnis *(MK not. Nr.113.)* Cilvēku celšanai paredzētais pacēlājs (*(MK not. Nr.137.);*
         6. Autoiekrāvēja, Kravas celtņa, Cilvēku celšanai paredzētā pacēlāja operators un Stropētājs *(09.12.2002. MK not. Nr.526)*;
         7. Metinātāja sertifikāts reglamentētiem darbiem *(17.08.2006. MK not. Nr.588);*
         8. Gāzes vada montāžas darbu veicēja par apmācību veikt reglamentētos darbus.
      8. Darba vides riska faktoru novērtējums darba veidiem konkrētā būvobjektā ar nodarbināto parakstiem par iepazīstināšanu ar riska novērtējumu, noteiktajiem pasākumiem, īstenošanas termiņiem un atbildīgajiem *(02.10.2007. MK not. Nr.660).*
      9. Azbesta saturošu materiālu demontāžas plāns un Paziņojums VDI par darbu uzsākšanu ar azbestu saturošiem materiāliem *(12.10.2004. MK not. Nr.852).*
      10. Nodarbināto saraksta KOPIJA, kas apliecina, ka Darbuzņēmējs ir iepazīstinājis ar galvenā būvdarbu veicēja Darba kārtības un Darba drošības noteikumiem objektā.
      11. Darba aprīkojuma saraksts *(09.12.2002. MK not. Nr.526)*.
   2. Darbuzņēmējam pēc galvenā būvdarbu veicēja atbildīgo speciālistu pieprasījuma uzrādīt:
      1. Apliecinājumus par cilvēku kritiena riska novēršanas, noturēšanas aprīkojuma derīguma pārbaudi;
      2. Darba aprīkojuma Ekspluatācijas/lietošanas noteikumus/instrukcijas;
      3. Materiālu un ķīmisko vielu un maisījumu drošības datu lapas, kas atbilst 16.12.2008. Regula (EK) Nr.1272/2008 prasībām.
   3. Darbuzņēmējam sarakstā noteiktais minimālais dokumentācijas apjoms jāuztur aktuāls visā būvdarbu veikšanas laikā.
7. Restauratoru atbilstību apliecina Valsts kultūras pieminekļu inspekcijas izsniegta kvalifikācijas apliecība vai tai pielīdzināms ārvalstu institūcijas izsniegts dokuments vai izvērtējot šādu iesniegto dokumentāciju:

7.1. izglītības dokumenta kopiju;

7.2. attiecīgās restaurācijas nozares speciālistu/restaurācijas darbu vadītāju rekomendācijām;

7.3. personas veikto darbu sarakstu ar izvērstu to aprakstu;

7.4. restaurācijas pasi un/vai cita veida dokumentāciju par restaurētiem objektiem.

1. Citi noteikumi.

8.1.Būvlaukumā nav atļauts pagaidu ēkas un būves izmantot dzīvošanai. Pretendentam jāļauj izmantot bez maksas Pasūtītājam, būvuzraugam un autoruzraugam vispārējo būvlaukuma aprīkojumu (WC, elektroenerģija, ūdens, sastatnes).

8.2. 10 (desmit) dienas pirms paredzētā objekta nodošanas ekspluatācijā Pretendents par to rakstiskā veidā informē Pasūtītāju. Visa veida informācija un dokumenti (aprēķini, rasējumi, grafiki, plāni utt.) Pretendentam jāiesniedz paredzētajos termiņos tā, lai to iesniegšana nekavētu projekta Darbu izpildi paredzētajā termiņā. Pretendentam ir jāiesniedz izbūvēto inženiertīklu izpildrasējumi un ekspluatācijas apraksti jeb izpilddokumentācija papīra formā 3 eksemplāros un arī dokumentu kopija elektroniskā formātā (1 eksemplārā). Papildus Pretendentam ir jāveic Pasūtītāja personāla (vai Objekta lietotāja pārstāvja nozīmēta personāla) apmācība un instruktāža, jāiepazīstina ar ekspluatācijas instrukcijām.

8.3. Samaksu papildus darbiem Pretendents var pieprasīt tikai pēc Pasūtītāja rakstiskas piekrišanas saņemšanas, ņemot vērā sekojošo:

* + 1. Lai saņemtu rakstisku piekrišanu Pretendents sagatavo izmaksu pamatojumu un aprēķinu, un saskaņo to ar Pasūtītāju, būvuzraugu un autoruzraugu;
    2. Ja izmaiņas ir saistītas ar Darbu izpildes termiņu korekciju, tad kopā ar izmaksu aprēķinu Pretendentam ir jāiesniedz rakstiska veida dati par paredzamajām izmaiņām termiņos. Ja Darbu izpildes termiņu izmaiņas netiek iesniegtas, tiek uzskatīts, ka neparedzētie vai papildus darbi neietekmē kopējos Darbu termiņus;
    3. Par tādu darbu izpildi, kas nebija paredzēti līgumā un tā pielikumos, un netika saskaņoti ar Pasūtītāju, autoruzraugu un būvuzraugu, Pretendents atlīdzību nesaņem.
  1. Pretendents informē Pasūtītāju par nepieciešamību pasūtīt būves inventarizācijas lietu. Tās izmaksas jāiekļauj kopējā Līgumcenā. Pretendentam ir jāiesniedz izbūvēto inženiertīklu izpildrasējumi un ekspluatācijas apraksti papīra formā 3 eksemplāros un arī dokumentu kopija elektroniskā formātā (1 eksemplārā). Papildus Pretendentam ir jāveic Pasūtītāja personāla (Objekta lietotāja pārstāvja nozīmēta personāla) apmācība un instruktāža, jāiepazīstina ar ekspluatācijas instrukcijām.